**Obavijest o objavi Općih uvjeta poslovanja**

Poštovani klijenti,

Obavještavamo Vas da će od 1. listopada 2020. godine biti u primjeni novi **Opći uvjeti Podravske banke d.d. korištenja paketa tekućeg računa**.

Kako se mijenjaju životni stil i potrebe naših klijenata, mijenjamo se i mi. Stoga smo kreirali nove pakete tekućih računa, krojene po Vašoj mjeri. POBAPOP paket za studente; POBAZEN paket za umirovljenike te pakete za zaposlene: POBAHIT, POBAPRO i POBATOP paket. Novi paketi uključuju brojne nove pogodnosti i uštede za klijente u odnosu na postojeće pakete.

Nudimo vam najnaprednije usluge on-line bankarstva s kojima ćete uštedjeti vrijeme i novac uz brojne pogodnosti koje olakšavaju Vaš svakodnevni život.

U cilju pravodobnog upoznavanja klijenata sa prethodno navedenim Općim uvjetima korištenja paketa tekućeg računa koji će stupiti na snagu, nastavno se iznosi sažetak i objašnjenje izmjena:

* detaljnije se propisuju uvjeti, način i kriteriji za odobravanje korištenja novih paketa tekućeg računa
* pružaju se informacije o paketima odnosno dodatnim pogodnostima u korištenju određenih bankarskih proizvoda i usluga te naknadama unutar paketa
* ukidaju se stari paketi po tekućem računu (Narančasti paketi i POBA za 5 paketi)
* visina naknada je ovisna o odabranom novom paketu tekućeg računa

Od 1. listopada 2020. godine Banka više neće imati u ponudi mogućnost aktiviranja/ugovaranja postojećih Narančastih paketa za zaposlene, POBA za 5 paketa za umirovljenike te Narančasti paket za studente te Banka uvodi nove pakete usluga po tekućem računu i to: POBAPOP paket; POBAZEN paket; POBAHIT paket; POBAPRO paket i POBATOP paket, koji uključuju na brojne nove pogodnosti i uštede za klijente u odnosu na postojeće.

Postojeći korisnici paketa tekućih računa, paketi i pogodnosti po postojećim paketima imaju mogućnost koristiti postojeće pakete usluga do 31. ožujka 2021. godine odnosno 6 (šest) mjeseci od dana stupanja na snagu Općih uvjeta, nakon čega će se postojeći paketi usluga zatvoriti. Svim postojećim korisnicima će nakon isteka 6 (šest) mjeseci postojeći paketi usluga biti zatvoreni te će im biti dostupne pojedinačne usluge iz paketa, a u skladu sa Odlukom o tarifi naknada.

U cilju usklađivanja sa predmetnim izmjenama, mijenjaju se i naknade za pakete usluga sa sadržajem i vrijednosti koje pojedini paket usluga pruža klijentima.

Smatra se da je Klijent suglasan s odredbama Općih uvjeta ukoliko do predloženog roka pisano ne obavijesti Banku da ih ne prihvaća.

Opći uvjeti korištenja paketa tekućeg računa dostupni su u poslovnicama Banke i na internetskoj stranici [www.poba.hr](http://www.poba.hr) .

U Koprivnici, 17. rujna 2020. godine

 **Podravska banka d.d.**